กินยาคุมเมอซิลอน28แผงแรก ยาเม็ดฮอร์โมนเหลืออีก2เม็ด แต่ประจำเดือนมาแล้ว จึงอยากเปลี่ยนยี่ห้องใหม่ อยากทราบว่าต้องทานให้หมดแผงก่อนจึงเริ่มใหม่หรือเริ่มใหม่เลยได้ไหมคะ
สวัสดีค่ะ การใช้ยาคุมแบบแผงรายเดือน 28 เม็ดนั้น เป็นการคุมกำเนิดที่มีประสิทธิภาพสูง โดยยาที่มีฮอร์โมนส่วนใหญ่จะอยู่ที่ 21 เม็ดแรก หากมีเลือดออกมาก่อนที่ยาจะหมดแผงนั้น อาจจะต้องหาสาเหตุว่าเป็นเลือดประจำเดือนจริง หรือเป็นเลือดจากสาเหตุอื่นเช่นผลข้างเคียงจากยาคุม การติดเชื้อหรือมีเนื้องอกของอวัยวะสืบพันธุ์ เพราะโดยปกติแล้ว ประจำเดือนควรจะมาภายในช่วง 7 วันที่กินเม็ดแป้ง 7 เม็ดสุดท้ายค่ะ ถ้าเลือดออกมาก จึงควรไปพบแพทย์เพื่อหาสาเหตุเพิ่มเติมแนะนำซื้อชุดตรวจการตั้งครรภ์ทางปัสสาวะมายืนยันอีกครั้ง ให้ผลบวกได้ 10-14 วันหลังปฏิสนธิค่ะ หากไม่ได้ตั้งครรภ์จริง สามารถเริ่มยาคุมแผงใหม่ภายใน 5 วันแรกของการมีประจำเดือน หรือถ้าหมดช่วงมีประจำเดือนไปแล้ว ควรกินติดต่อกันให้ครบ 7 วันก่อนค่อยมีเพศสัมพันธ์ที่ไม่ป้องกันได้ ในขณะนี้ควรกินยาคุมแผงนี้ให้หมดก่อน หรืออย่างน้อยให้หมดเม็ดฮอร์โมน 21 เม็ดแรก แล้วตรวจการตั้งครรภ์ดังกล่าวไปก่อนค่ะ